armvectores/hy_wikipedia_2023 huggingface dataset:
Դավիթ Գիշյան

Դավիթ Բարսեղի Գիշյան (սեպտեմբերի 24, 2002(2002-09-24) - սեպտեմբերի 14, 2022(2022-09-14), Հայաստան), հայ զինվորական, Հայաստանի ԶՈւ-ի ժամկետային զինծառայող, Հայ-ադրբեջանական պատերազմի (2022) մասնակից։ Ծանր վիրավորվել է № զորամասի պաշտպանության գոտու մարտական դիրքում՝ հարձակման ժամանակ, գերեվարվել, և ապա սպանվել է գերության մեջ։


== Կենսագրություն ==
Դավիթ Գիշյանը ծնվել է 2002 թվականի սեպտեմբերի 24-ին՝ Երևանում։


== Սպանությունը գերության մեջ ==
Հայ-ադրբեջանական պատերազմի ժամանակ ադրբեջանական տելեգրամյան ալիքներում մի տեսանյութ է հայտնվում, որտեղ երևում է, որ Դավիթը վիրավորում է ստացել ուսի շրջանում, իսկ ադրբեջանցիները իբրև թե «օգնություն են ցուցաբերում» նրան։ Ադրբեջանական հարձակումից մեկ օր անց, սեպտեմբերի 14-ին Դավիթի հայրը ադրբեջնական տեսանյութերում ճանաչում է որդուն, և համոզվելով, որ որդին գերի է, դիմում է իրավապաշտպաններին։ Հետո Միջազգային իրավական հարցերով Հայաստանի ներկայացուցչի գրասենյակը դիմում է Եվրոպական դատարան՝ խնդրելով հրատապ միջոց կիրառել՝ ապահովելու ռազմագերու կյանքն ու առողջությունը։ Եվ մինչ Եվրադարանը մինչև սեպտեմբերի 22-ը ժամանակ էր տվել Բաքվին պատասխանելու այս միջնորդությանը,  սեպտեմբերի 17-ի երեկոյան պարզ է դառնում, որ Դավիթ Գիշյանը սպանվել է գերության մեջ։ Հայրը լրատվամիջոցներին արդեն տեղեկացրել էր, որ անձամբ է ճանաչել որդու մարմինը։ Այս տեղեկությունը հաստատում է նաև Միջազգային իրավական հարցերով ՀՀ ներկայացուցչության մամուլի խոսնակ Հասմիկ Սամվելյանը։ Շարքային զինծառայողը նույնականացված գերիների թվում է եղել։ ։

Հասմիկ Սամվելյանը հավելել է նաև, որ դիմում է ուղարկվելու ՄԱԿ-ի Արդարադատության միջազգային դատարան` Հաագայի դատարան։
Դավիթ Գիշյանի մասին տվյալները Միջազգային իրավական հարցերի Հայաստանի ներկայացուցչի գրասենյակին էր փոխանցել գերիների իրավունքների պաշտպանությամբ զբաղվող փաստաբան Արտակ Զեյնալյանը։


== Ծանոթագրություններ ==
Մարշալ շրջան (այլ կիրառումներ)

Մարշալ շրջան, կարող է վերաբերել՝

Մարշալ շրջան - ԱՄՆ Ալաբամա նահանգի շրջաններից մեկը
Մարշալ շրջան - ԱՄՆ Այովա նահանգի 99 վարչական միավորներից մեկը
Մարշալ շրջան - ԱՄՆ Արևմտյան Վիրջինիա նահանգի 55 վարչական միավորներից մեկը
Մարշալ շրջան - ԱՄՆ Թենեսի նահանգի 95 վարչական միավորներից մեկը
Մարշալ շրջան - ԱՄՆ Իլինոյս նահանգի 102 վարչական միավորներից մեկը
Մարշալ շրջան - ԱՄՆ Ինդիանա նահանգի 92 վարչական միավորներից մեկը
Մարշալ շրջան - ԱՄՆ Կանզաս նահանգի 105 վարչական միավորներից մեկը
Մարշալ շրջան - ԱՄՆ Կենտուկի նահանգի 120 վարչական միավորներից մեկը
Մարշալ շրջան - ԱՄՆ Հարավային Դակոտա նահանգի 66 վարչական միավորներից մեկը
Մարշալ շրջան - ԱՄՆ Մինեսոտա նահանգի 87 վարչական միավորներից մեկը
Մարշալ շրջան - ԱՄՆ Միսսիսիպի նահանգի 82 վարչական միավորներից մեկը
Տալաս (գետ)

Տալաս (վերին հոսանքում՝ Ուչատ, Կարակոլ), գետ Ղրղզստանում և Ղազախստանում։ Երկարությունը 661 կմ է, ավազանը՝ 52,7 հազար կմ2։ Կազմվում է Կիրգիզական լեռնաշղթայից սկիզբ առնող Կարակոլ և Ուչկոշոյ գետերի միախառնումից, հոսում Տալասի հովտով, կորչում Մույունկում ավազներում։ Սնումը ձնասառցադաշտային է։ Վարարում է ապրիլի վերջերից սեպտեմբեր։ Ջրի միջին ծախսը վերին հոսանքում 27,4 մ3/վրկ է։ Սառցակալման երևույթներ նկատվում են դեկտեմբերից մարտ։ Ջրերն օգտագործվում են ոռոգման համար։ Տալասի վրա կառուցվել է Կիրովի ջրամբարը։ Ափերին են Տալաս, Ջամբուլ քաղաքները։
Impact Wrestling

«Impact Wrestling» (ձևավորված՝ IMPACT! Wrestling), պրոֆեսիոնալ ըմբշամարտի (ռեստլինգ) ամերիկյան մասնավոր ընկերություն (պրոմոշեն)։ 
Ստեղծվել է ռեստլեր Ջեֆ Ջարեթի և վերջինիս հոր՝ Ջերրի Ջարեթի կողմից։
2002 թվականին «Panda Energy International» կազմակերպությունը ձեռք է բերում «TNA»-ի բաժնետոմսերի մեծամասնական փաթեթը։ Նախագահի ներկայիս պաշտոնը զբաղեցնում է գործարար Դիքսի Կարտերը։
Կորպորատիվ գրասենյակը տեղակայված է ԱՄՆ Թենեսի նահանգի Նեշվիլ քաղաքում։ Հիմնադրման ժամանակ կրել է «NWA Total Nonstop Action» անվնաումը՝ հանդիսանալով «National Wrestling Alliance» (NWA) համազգային ռեստլինգ ցանցի ստորաբաժանումներից։ «NWA»-ի կազմից անջատվել է 2004 թվականին՝ մինչև 2007 թվականը բացառիկ իրավունքով օգտագործելով NWA ծանրքաշային և թիմային չեմպիոնական տիտղոսները։


== Չեմպիոնական տիտղոսներ ==


=== Գործող ===
Impact աշխարհի չեմպիոնատ
Impact աշխարհի թիմային չեմպիոնատ
Impact թվային մեդիայի չեմպիոնատ
Impact X-դիվիզիոնի չեմպիոնատ
Impact նոկաուտների չեմպիոնատ
Impact կանանց աշխարհի թիմային չեմպիոնատ


=== Հեռացված ===
TNA հեռուստատեսային չեմպիոնատ (2008-2014)
TNA լեռան արքայի չենմպիոնատ (2008-2016)
Impact գրանդ չեմպիոնատ (2016-2018)
TNA աշխարհի ծանրքաշային չեմպիոնատ (2020-2021)


== Ծանոթագրություններ ==


== Արտաքին հղումներ ==
Պաշտոնական կայք(անգլ.)
Թել Սենկել

Թել Սենկել, լեռ Հայկական լեռնաշխարհում, Հայկական Տավրոս լեռնահամակարգում, Դիարբեքիր քաղաքից հյուսիս-արևմուտք։ Նշանակված է Լինչի քարտեզում։


== Ծանոթագրություններ ==
Ջոնաս Սոլք

Ջոնաս Սոլք (անգլ.՝ Jonas Edward Salk, հոկտեմբերի 28, 1914(1914-10-28)[…], Նյու Յորք, Նյու Յորք, ԱՄՆ - հունիսի 23, 1995(1995-06-23)[…], Լա Խոյա, Սան Դիեգո, Կալիֆոռնիա, ԱՄՆ), ամերիկացի վիրուսաբան։ Հայտնի է որպես պոլիոմիելիտի դեմ առաջին պատվաստանյութեր մշակողներից մեկը (աշխատել է ամերիկացի գիտնականներ Հիլարի Կոպրովսկու և Ալբերտ Սաբինի հետ, ինչպես նաև սերտ համագործակցել է խորհրդային գիտնականներ Մ. Պ. Չումակովի և Սմորոդինցևի հետ)։ 


== Ընտանիք ==
Ծնվել է Լեհաստանից հրեա ներգաղթյալներ Դանիել և Դորա Սալքերի ընտանիքում։ Ջոնասն ունեցել է երկու եղբայր՝ Հերմանն ու Լին։ Ընտանիքն ապրել է Արևելյան Հարլեմում, այնուհետև Բրոնքսում, ապա Քուինսում։ Դանիել Սոլքը եղել է կանացի դերձակ և կարողացել է իր երեխաներին լավ դպրոց տալ։ Ջոնասը հաճախել է Նյու Յորքի քաղաքային քոլեջ։ Ավելի ուշ բժշկության դոկտորի կոչում է ստացել Նյու Յորքի համալսարանից։
1939 թվականի հունիսի 9-ին ամուսնացել է Դոննա Լինդսի Քալփինի հետ, ում հետ ծանոթացել է դեռ քոլեջում։ Նրանք ամուսնալուծվել են 1968 թվականին։ Ջոնասն ու Դոննան ունեցել են երեք երեխա՝ Փիթեր, Դարել և Ջոնաթան։
1970 թվականին ամուսնացել է ֆրանսիացի նկարիչ Ֆրանսուազա Ժիլոյի (ծնված 1921 թվականին) հետ, որը ժամանակին եղել է Պաբլո Պիկասոյի կինը և նրա երկու երեխաների մայրը։


== Աշխատանք և հետազոտություն ==
1943 թվականին Սոլքը ստեղծել է գրիպի դեմ արդյունավետ պատվաստանյութ, որը լայնորեն օգտագործվել է ԱՄՆ-ի և Դաշնակիցների բանակներում Երկրորդ համաշխարհային պատերազմի վերջին տարիներին։
1947 թվականից Սոլքը դասավանդել է Փիթսբուրգի համալսարանի բժշկական դպրոցում։
1948 թվականին մասնակցել է մի նախագծի, որը ֆինանսավորվել է մանկական կաթվածի ազգային հիմնադրամի կողմից՝ նպատակ ունենալով որոշել պոլիոմիելիտի վիրուսի տարբեր տեսակների քանակը։ Հետազոտության վրա աշխատելով՝ Սոլքը տեսել է պոլիոմիելիտի դեմ պատվաստանյութի մշակման համար այս ծրագիրն ընդլայնելու հնարավորություն։ Իր հավաքած փորձառու հետազոտական թիմի հետ միասին Սոլքը հաջորդ յոթ տարիները նվիրել է այդ աշխատանքին։
Նրանց հաջողվել է մշակել երկրորդ (Հիլարի Կոպրովսկիից հետո) ոչ ակտիվացված պատվաստանյութ։ 1952 թվականին ստացած հետազոտությունը, անհրաժեշտ ուսումնասիրություններից հետո, 1955 թվականի ապրիլի 12-ին ներկայացվել է աշխարհին։ 
Սոլքը որոշել է չպատենտավորել պատվաստանյութը և դրանից որևէ շահույթ չստանալ՝ դրա գլոբալ բաշխումն առավելագույնի հասցնելու համար։ Մշակված պատվաստանյութի (1956-1961) զանգվածային կիրառման արդյունքում, հատկապես վարակի ենթակա տարիքային խմբերի երեխաների շրջանում, դեպքերը նվազել են 96%-ով։
Իր կյանքի վերջին տարիներին Սոլքը մասնակցել է ՄԻԱՎ/ՁԻԱՀ-ի դեմ պատվաստանյութի մշակմանը։


== Մրցանակներ և ճանաչում ==
1955՝ Կոնգրեսի ոսկե մեդալ
1956՝ Լասկեր-ԴեԲակեյի մրցանակ՝ կլինիկական բժշկական հետազոտությունների համար
1957՝ Ջոն Սքոթի մեդալ
1962՝ Ռոբերտ Կոխի անվան մրցանակ
1977՝ Նախագահի Ազատության մեդալ


== Ծանոթագրություններ ==
Շեքսպիրի սոնետներ

Ուիլյամ Շեքսպիրի սոնետներ, Ուիլյամ Շեքսպիրի բանաստեղծությունները՝ գրված սոնետի ձևով։ Թվով 154-ն են և մեծ մասը գրվել են 1592-1599 թվականներին։ Շեքսպիրի առաջին սոնետները տպագրվել են 1609 թվականին, ըստ երևույթին, առանց հեղինակի իմացության SHAKE-SPEARES SONNETS վերնագրով։ Թեպետ 138 և 144 սոնետները տպագրվել էին դեռևս 1599 թվականին «Կրքոտ ուխտագնացը» անթոլոգիայում։


== Արտաքին հղումներ ==
Շեքսպիրի սոնետները
Շեքսպիրի սոնետները
Կառլ դե Բալ

Լեո Անտոն Կառլ դե Բալ (գերմ.՝ Leo Anton Karl de Ball, նոյեմբերի 23, 1853(1853-11-23), Լոբերիխ, Nettetal, Viersen, Դյուսելդորֆ, Հռենոսի պրովինցիա, Պրուսիայի թագավորություն - դեկտեմբերի 12, 1916(1916-12-12), Վիեննա, Ավստրո-Հունգարիա), գերմանացի-ավստրիացի աստղագետ։ Չնայած Փոքր մոլորակների կենտրոնը գրանցում է նրա անունը, որպես "Կ. դե Բալ" իր միակ աստերոիդի հայտնագործության համար, սակայն նա ավելի հայտնի է որպես Լեո դե Բալ։
Նա ծնվել է Լոբերիխ քաղաքում, Գերմանիայում։ Ուսանել է Բոննում և Բեռլինում, իր դոկտորական կոչումը ստացել է 1877 թ.։ Աշխատել է Գոթա և Բոթկամպի աստղադիտարաններում, հայտնաբերել է (230) Աֆեմանտիս աստերոիդը 1882 թ. սեպտեմբերին։ Ապա նա աշխատել է Բելգիայի Օուգրի աստղադիտարանում, որտեղ նա վերլուծել է Սատուրնի զանգվածը, ինչպես նաև աշխատել է երկնային մեխանիկայի ոլորտում, մասնակցել է պարալաքսի չափումներին և կատարել է կրկնակի աստղերի ուսումնասիրություններ։
1891 թ. սկսած մինչև մահը 1916 թ. եղել է Վիեննայի Կաֆների աստղադիտարանում որպես տնօրեն։ Իր աշխատանքի ընթացքում, կատարել է բազմաթիվ աստղերի պարալաքսերը և մեծ ներդրում է ունեցել աստղերի կատալոգներում։


== Ծանոթագրություններ ==


== Արտաքին հղումներ ==
Հաբիսոն, Պ. (2002)։ «Լեո դե Բալը և նրա ներդրումը միջազգային աստղագիտական նախագծերում 1900 թվականին (Leo de Ball und seine Beiträge zu internationalen Astronomieprojekten um 1900)»։ Acta Historica Astronomiae 14: 169–181։ Bibcode:2002AcHA...14..169H 
Լեո դե Բալ, կենսագրություն (գերմ.)
Լեո դե Բալ (գերմ.)
Կաուռու (գյուղ, Պայուսի շրջան)

Կաուռու (էստ․՝ Kauru), գյուղ Էստոնիայի Յիգևամաա նահանգի Պայուսի շրջանում։
2011 թվականի տվյալներով գյուղում բնակվում էր 16 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Աղադեվե Ներքին

Աղադեվե Ներքին, գյուղ Արևմտյան Հայաստանում, Էրզրումի վիլայեթի Ալաշկերտի գավառակում։ Գտնվում էր Արածանիի վերին հոսանքի ձախ կողմում, Ալաշկերտ քաղաքից 15 կմ հարավ-արևելք, ճանապարհի վրա։


== Բնակչություն ==
XX դարի սկզբին ուներ 14 ընտանիք։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Աբիսողոմ

Աբիսողոմ, հրեական ծագումով հայկական արական անձնանուն։ Ծագում է եբրայերեն אַבְשָלוֹם (Abəšālom, Abīšālom) անունից, որը նշանակում է՝ հայր խաղաղության։ Աբիսողոմին համարժեք է ասորեստանյան Abi-salām անձնանունը։ Տառադարձվել է հուն․՝ Αβεσσαλωμ, ասորերեն՝ Awīšālōm, Awšālōm, անգլիական պաշտոնական ձևը՝ Absalom, ֆր.՝ Absalon։ Հայերենում սովորական ձևն է Աբիսողոմ, բայց կան նաև Աբիսաղոմ, Աբեսաղոմ, և ըստ ասորականի՝ Աբեշաղովմ ձևերը։ Հազվադեպ օգտագործվել է արևմտահայերի մեջ, փաղաքշական ձևով՝ Աբիկ, որից էլ Աբիկյան ազգանունը։


== Հայտնի անվանակիրներ ==
Աբիսողոմ, ապստամբ, Դավիթ մարգարեի որդին․
Աբիսողոմ Անձևացի, եպիսկոպոս (353)․
Աբիսողոմ, Բերդկաներիչի վանքի առաջնորդը (881)․
Աբիսողոմ, Լիսնայի տանուտեր (14-րդ դար)․
Աբիսողոմ Վանեցի (1445)․
Ափիսողոմ, մահտեսի, Խլղաթի որդին (1668).
Աբիսողոմ Բեհբության, հայ իշխանազն, Բեհբությանների տոհմից (1817).
Աբիսողոմ Ութուճյան (?- փետրվարի 28, 1847), Հայաստանյայց Ավետարանական Եկեղեցու առաջին հովվապետ (1846-1847)․
Աբիսողոմ Հովհաննիսյան, հայ մտավորական, մանկավարժ․
Աբիսողոմ Բեկ-Փիրումյան, Դանիել Բեկ-Փիրումյանի հայրը․
Աբիսողոմ Ունճյան (Աբիկ, ?-1905), հայ բարերար․
Աբիսողոմ Գրըշըքյան (Հրանդ Գանգրունի, ծն․ 1925, Դամասկոս), հայ գրող, պատմաբան.


== Տես նաև ==
Աբիկյան
Աբիսողոմյան
Աբիսողոմոնյան


== Գրականություն ==
«Աբիսողոմ աղա», Հակոբ Պարոնյան.


== Ծանոթագրություններ ==


== Աղբյուրներ ==
«Հայոց անձնանունների բառարան», Հրաչյա Աճառյան, Երևան, 1944, Հատոր 1, Ցուցակ 1, Էջ 18.
«Hebraisches und aramaisches Handworterbuch», Վիլհելմ Հեսենիուս, Լայպցիգ, 1921, էջ 5․
«Armenische Grammatik» (Հայերենի քերականությունը), Հայնրիխ Հյուբշման, Լայպցիգ, 1897, էջ 289․
«Ազգապատում», Մաղաքիա Օրմանյան, Բեյրութ, 1959, 5369․
«Պատմութիւն Ս․ Ներսէսի Պարթևի հայոց հայրապետի․ Սոփերք», Վենետիկ, 1853, հատոր Զ, էջ 26․
«Սիւնիքի պատմութիւն», Ստեփանոս Օրբելյան, Գլուխ լթ․
«Սիսական. Տեղագրութիւն Սիւնեաց աշխարհի», Ղևոնդ Ալիշան, Վենետիկ, 1893, էջ 247.
«Մայր ցուցակ ձեռագիր մատենից գրադարանի սրբոյ աթոռոյն Էջմիածնի», Հակոբ Կարենյան, Թիֆլիս, 1863, էջ 138․
«Revue des Etudes Armeniennes», Փարիզ, 1929, հատոր IX, էջ 140․
«Ցուցակ հայերէն ձեռագրաց Վասպուրականի», Երվանդ Լալայան, Թիֆլիս, 1915, էջ 932․
Դիոնիսի

Դիոնիսի (մոտ 1444 - 1502), ռուս նկարիչ։
Աշխատել է Մոսկվայում և Միջին Ռուսաստանի մենաստաններում։ Գործերի մեծ մասը չի պահպանվել։
Դիոնիսի սրբապատկերներին և որմնանկարներին բնորոշ են նուրբ բներանգն ու գծանկարը, վայելչակազմ, ձգված ֆիգուրները, հանդիսավորությունն ու դեկորատիվությունը («Օդիգիտրիայի աստվածամայրը», 1482, «Խաչելություն», 1500, երկուսն էլ՝ Տրետյակովյան պատկերասրահում)։
Ֆերոպոնտի մենաստանում (ք․ Կիրիլովի մոտ) Դիոնոսի և որդիների կատարած որմնանկարները ռուսական միջնադարյան մոնումենտալ արվեստի կատարյալ նմուշներից են։
Խաչելիս

Խաչելիս, հայկական արական անուն։ Առաջացել է հայերեն խաչ բառից, սակայն մյուս մասնիկի ծագումն անհայտ է։ Մեկ անգամ հիշատակվել է 1595 թվականին։


== Ծանոթագրություններ ==
Արագոնյան հարթավայր

Արագոնյան հարթավայր, միջլեռնային իջվածք Պիրենեյան թերակղզու հյուսիս–արևելքում՝ Պիրենեյների, Իբերական և Կատալոնյան լեռների միջև։ Ալիքավոր հարթավայր է։ Բարձրությունը մոտ 250 մ է, լեռների մոտ՝ 500—700 մ։ Ոռոգվում է էբրո գետի և նրա վտակների ջրերով։ Արագոնյան հարթավայրը անվանվում է նաև Էբրո գետի հովիտ։
Կլիման մերձարևադարձային ցամաքային է, տարեկան տեղումները՝ 300—500 մմ։ Տիրապետում է չոր տափաստանը, տեղ–տեղ՝ կիսաանապատը և աղուտները։
Հարթավայրում ամենամեծ բնակավայրը Սարագոսա քաղաքն է։


== Ծանոթագրություններ ==


== Արտաքին հղումներ ==
Арагонская равнина // Большая советская энциклопедия : [в 30 т.] / гл. ред.  А. М. Прохоров. — 3-е изд. — М. : Советская энциклопедия, 1969—1978..
Դրուբեկ

Դրուբեկ (ֆր.՝ Drubec), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 112 մարդ, բնակչության խտությունը` 35.67 մարդ/կմ²։ Բնակավայրը զբաղեցնում է 3.14 կմ² տարածք։


== Աշխարհագրություն ==
Գտնվում է Փարիզ քաղաքից 170 կմ արևմուտք, Կան քաղաքից` 36 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 76 աշխատունակ (15-64 տարեկան)  բնակիչ, որոնցից ակտիվ էին 62-ը, իսկ ոչ ակտիվները` 14։ Ակտիվության ցուցանիշը կազմում է 81,6 %։ 62 աշխատունակ մարդկանցից աշխատել է 57 անձ (30 տղամարդ և 27 կին)։ Գործազուրկ են եղել 5 անձ (2 տղամարդ և 3 կին)։ 14 անաշխատունակներից 2-ը եղել են աշակերտներ կամ ուսանողներ, 10-ը` թոշակառուներ, իսկ 2-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ալեքսեևսկի շրջան (Թաթարստան)

Անվան այլ կիրառումների համար տե՛ս՝ Ալեքսեևսկի շրջան (այլ կիրառումներ)Ալեքսեևսկի շրջան (ռուս.՝ Алексеевский район, թաթ.՝ Алексеевск районы), մունիցիպալ շրջան Ռուսաստանի Դաշնության Թաթարստան հանրապետությունում։
Ստեղծվել է 1930 թվականին։ Վարչական կենտրոնը՝ Ալեքսեևսկոե։


== Աշխարհագրություն ==
Շրջանի տարածքի մակերեսը կազմում է 2080,1 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 26080 մարդ։ Բնակչության խտությունը կազմում էր 12,54 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Օչակով

Օչակով (ուկրաիներեն՝ Очаків), քաղաք Ուկրաինայի Նիկոլաևի մարզի Օչակովի շրջանում, շրջկենտրոն։ Հիմնադրվել է 1492 թվականին։
2012 թվականի տվյալներով Օչակով քաղաքում բնակվում էր 14 705 մարդ։


== Ծանոթագրություններ ==


== Արտաքին հղումներ ==
[mrada.ochakiv.info Պաշտոնական կայք] (ուկր.)
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Հյուսիսային կամուրջ

Հյուսիսային կամուրջը (ուկրաիներեն՝ Пiвнiчний міст; до 2018 года — Մոսկովյան կամուրջ)  Կիևի Դնեպրի վրայով անցնող  կամուրջներից մեկն է, որը կարևոր դեր է խաղում մայրաքաղաքի տրանսպորտային ենթակառուցվածքներում։ Կամրջի նախագծային անվանումը Հյուսիսային է, որոշ աղբյուրներում նույնպես  հիշատակվել է Հյուսիսային` նույնացնելով Մոսկովյան կամուրջ անվանման հետ։ Կամրջի նախագծողն ու գլխավոր ինժեները Գեորգի Բորիսովիչ Ֆուքսն է։ Կամրջի մետաղական կոնստրուկցիաներն արտադրվել են Վորոնեժում գտնվող Վորոնեժստալմոստ գործարանում։


== Նկարագրություն ==
Կամուրջի հենասյան բարձրությունը 119 մ է
Նախնական պրոյեկտով կամուրջը յուրաքանչյուր ուղղությամբ ուներ երթևեկի երեք գոտիներ։
Կամուրջը գտնվում է Կիևի հյուսիսային մասում՝ Օբոլոն բնակելի շրջանից հարավ։ Այն քաղաքի աջ ափի հատվածը կապում է Տրոյեշինա, Ռադուժնի և Վոսկրեսենկա թաղամասերի հետ։Ընդհանուր առմամբ, Հյուսիսային կամուրջն ունի մոտ 6 կմ երկարություն և բաղկացած է հետևյալ հատվածներից.

Ստալինգրադի հերոսների անվան վերգետնյա անցում, 55 մ երկարությամբ,
Կախովի կամուրջ` 816 մ երկարությամբ,
Տրուխանով կղզու միջով անցնող ճանապարհ և դրա տակ գտնվող ստորգետնյա անցում,
Դեսյոնկայի կամուրջ` 732 մ երկարությամբ,
Ռոման Շուխևիչի պողոտայում` Դեսյոնկայից դեպի Բրատիսլավա փողոց։


=== Վերանվանումներ ===
2015 թվականին Կիևի քաղաքային պետական ​​վարչակազմն անցկացրեց հանրային քննարկում` Մոսկվայի կամուրջը Գեորգի Ֆուքսի կամրուրջ վերանվանելու վերաբերյալ։ Նախկինում առաջարկվում էր կամուրջը վերանվանել Հյուսիսային, Տրոեշչինսկի կամ Ստեփան Բանդերայի կամուրջ։ 2018 թվականի փետրվարի 22-ի լիագումար նիստում, Կիևի քաղաքային խորհրդի պատգամավորները որոշեցին կամուրջը վերանվանել Հյուսիսային։ Որոշումն ուժի մեջ է մտել «Խրեսչատիկ» (ռուսերեն`«Хрещатик»)  թերթում 2018 թվականի մարտի 23-ին պաշտոնական հրապարակումից հետո։


== Պատկերասրահ ==

		
		
		
		
		
		
		
		
		


== Ծանոթագրություններ ==


== Արտաքին հղումներ ==
WWW Энциклопедия Киева Archived 2007-08-09 at the Wayback Machine.
Ասորական գրականություն

Ասորական գրականությունը ասորի քրիստոնյաների կողմից գործածվող միջին արամեերեն լեզվով գրված գրականությունն է։ Դասական ասորական գրականության մեծ մասը քրիստոնեական կրոնական բնույթի է։
Դասական ասորերենով գրված գրական առաջին նմուշը Աստվածաշնչի թարգմանությունն է՝ Պեշիտտան և Դիաթեսսարոնը (Նոր Կտակարանի համաբարբառ)։ Մ.թ. 3-րդ դարի ասորական գրականության դեմքերից է Բարդածան Եդեսացին, որն ըստ Մովսես Խորենացու վկայության այցելել է նաև Հայաստան։ Մ.թ. 4-րդ դարը համարվում է ասորական գրականության ոսկեդարը։ Այդ ժամանակաշրջանի երկու նշանավոր դեմքերն են Հակոբ Ափրաատը և Եփրեմ Ասորին։ Հաջորդ երկու դարերի ընթացքում ստեղծագործել են Մարութաս Մայփերկաթցին, Հակոբ Սրճեցին, Ֆիլոքսեն Մաբուկեցին, Սիմեոն Բեթ-Արշամացին։
Իսլամի առաջ գալը և տարածումը ընդհանուր առմամբ բարենպաստ ազդեցություն է ունեցել ասորի մշակույթի վրա։ Ասորերենի հունականացման գործընթացը, որն իրեն զգացնել էր տալիս 6-7 դարերի ընթացքում, դանդաղեց և դադարեց։ Ասորական գրականությունը 9-րդ դարում մուտք գործեց իր զարգացման արծաթե դար։ Տվյալ ժամանակաշրջանի երկերն իրենց բնույթով ավելի հանրագիտարանային և սքոլաստիկ էին՝ ներառելով Աստվածաշնչի մեկնիչներ Իշոդադ Մերվացու և Դիոնիսիոս Բար-Սալիբիի գործերը։ Ասորերեն գրականության արծաթե դարի պսակն է հանդիսանում Բար-Հեբրեուսը։
Մոնղոլների կողմից իսլամ ընդունելը հանգեցրեց ասորի համայնքների թուլացմանը և համապատասխանաբար գրական մշակույթի նահանջի։ Այնուամենայնիվ, 14-րդ դարից առ այսօր ասորի լեզվով գրականության հասքը չի դադարել։ Այն ներառում է քրիստոնյա ասորիների կողմից գործածվող տարբեր խոսակցական նոր-արամեերեն բարբառներով գրականությունը։ Նոր-ասորի գրականությունը իր վրա է կրում երկակի ազդեցություն՝ շարունակելով անցյալի ասորական գրականության ավանդույթները և ներառելով ոչ-միատարր խոսակցական լեզուն։ Նոր շրջանի գրականությունը հանգեցրեց քաղդեերեն նոր արամեերենի որպես գրական լեզու ձևավորմանը։


== Ասորական գրականության թարգմանությունը հայերեն ==
4-6-րդ դարերի ասորական գրականության փոքր ի շատե կարևոր նշանակություն ունեցող եկեղեցական հայրերի՝ Հակոբ Ափրաատի, Եփրեմ Ասորու, Մարութա Մայփերկաթցու, Եդեսիայի եպիսկոպոս Ռաբուլասի, Հակոբ Սրճեցու, Ֆիլոքսեն Նաբուկեցու, Սիմեոն Բեթ-Արշամացու և այլոց գործերը թարգմանված են հայերեն (գրաբար)՝ հայոց նշանագրերի գյուտից անմիջապես հետո։
Պատմաբան Երվանդ Տեր-Մինասյանը գտնում է, որ ասորական գրականության ազդեցությունը հայոց վրա շարունակվել է բացի ամբողջ 5-րդ դարից նաև 6-րդ դարում և հենց 6-րդ դարի առաջին քառորդին էլ վերջացել է, շնորհիվ այն հանգամանքի, որ ասորական եկեղեցին մտել է պառակտման ժամանակաշրջան և թուլացել է։


== Ծանոթագրություններ ==
Բուրալի (այլ կիրառումներ)

Բուրալի, կարող է վերաբերել՝

Բուրալի - գյուղ Ռուսաստանի Բաշկորտոստան հանրապետության Իլիշևսկի շրջանի կազմում։
Բուրալի - գյուղ Ռուսաստանի Բաշկորտոստան հանրապետության Կալտասինսկի շրջանի կազմում։
Ուգլևիկի ջերմաէլեկտրակայան

Ուգլևիկի ջերմաէլեկտրակայան (բոս․՝ Termoelektrana Ugljevik; սերբ.՝ Термоелектрана Угљевик / Termoelektrana Ugljevik; խորվ.՝ Termoelektrana Ugljevik), ածխով աշխատող էլեկտրակայան Բոսնիա և Հերցեգովինայի Սերբական Հանրապետության Ուգլևիկ քաղաքում։ Այն Rudnik i termoelektrana Ugljevik (RiTE Ugljevik) էլեկտրաէներգիա արտադրող կազմակերպության մասն է կազմում, որը Elektroprivreda Republike Srpske-ի դուստր ձեռնարկությունն է։ 


== Պատմություն ==
Ուգլևիկը 1899 թվականից ի վեր ածխի արդյունահանման շրջան է համարվում։ Ածխով աշխատող այս էլեկտրակայանի շինարարությունը սկսվել է 1976 թվականին։ Առաջին և միակ էներգաբլոկը շահագործման է հանձնվել 1985 թվականին։ Նոր արտադրության գործարկմանը զուգահեռ, Ուգլևիկի հին հանքը փակվել է, որի փոխարեն ստեղծվել է նոր հանքավայր և RiTE Ugljevik ընկերությունը՝ իրագործելով և՛ ածխի արդյունահանում, և՛ էլեկտրաէներգիայի արտադրություն։
Համաձայն ջէկի նախնական ուրվագծի նախատեսվում էր կառուցել ամենաքիչը չորս էներգաբլոկ` յուրաքանչյուրը 300 ՄՎտ հզորությամբ։ Երկրորդ բլոկի շինարարությունը սկսվել է 1985 թվականին, սակայն դադարեցվել է Բոսնիական պատերազմի հետևանքով։ Էլեկտրակայանի գործունեության ժամանակավորապես դադարը տևել է շուրջ 3 տարի՝ 1992 թվականի ապրիլից մինչև 1995 թվականի նոյեմբեր, բայց սարքավորումները պահպանվել են։
Գործարկման ժամանակ էներգաբլոկը չի հասել իր նախատեսված հզորությանը, և շահագործումը բարդացել է, քանի որ տարին մեկ անգամ ջէկն անջատվում էր ջեռուցման մակերեսների մաքրման համար, իսկ դա երկարատև պրոցես էր։
Պոդոլսկի մեքենաշինական գործարանի «ОАО» և КОТЭС-ի «ЗАО» ռուսական ընկերությունների որոշման համաձայն 2010 թվականին էլեկտրակայանն արդիականացվել է, վերակառուցվել են կաթսայատան սարքավորումները, էներգաբլոկը հասել է իր նախագծված հզորությանը։


== Նկարագիր ==
Էներգաբլոկում խորհրդային սարքավորումներն են, ներառյալ T-shaped P-64-1 ուղղակի հոսքի կաթսայատունը, որը գործում է K-300-240-1 տուրբինային միավորով և նախատեսված է լիգնիտներ այրելու համար։
Ածուխը բաց եղանակով արդյունահանվում է ջէկին կից տարածք և վերջինիս մատակարարվում հատուկ փոխադրիչի միջոցով։


== Ծանոթագրություններ ==


== Արտաքին հղումներ ==
Official Website
Another website of RiTE Ugljevik Archived 2016-03-03 at the Wayback Machine.
Official website of Ugljevik Municipality
Ugljevik Info page
http://www.skyscraperpage.com/cities/?buildingID=54040


== Աղբյուրներ ==
Երկրի ամենաբարձր կառույցների ցանկ
Ամենաբարձր կառույցների ցանկ
Հարավսլավիայի ամենաբարձր կառույցների ցանկ
60

60 թվական,  նահանջ տարի, ըստ Գրիգորյան օրացույցի սկսում է հինգշաբթի օրը։ Սա մեր թվարկության 60 թվականն է, 
I դարի 60-րդ տարին։


== Դեպքեր ==


== Ծնունդներ ==


== Մահեր ==
Ավիատիկո

Ավիատիկո (իտալերեն՝ Aviatico), կոմունա Իտալիայի Լոմբարդիա մարզի Բերգամոյի գավառում։
Բնակչությունը կազմում է 515 մարդ (2008)։ Բնակչության խտությունը՝ 61 մարդ/կմ²։ Տարածքը կազմում է 8 կմ²։ Փոստային ինդեքս՝ 24020։ Հեռախոսային կոդ՝ 035։
Բնակավայրի հովանավորն է համարվում Սուրբ Հովհաննես Մկրտիչը։ Տոնակատարությունը հունիսի 24-ին է։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար՝ 035 763250
Պաշտոնական կայք՝ http://www.comunediaviatico.it/


== Արտաքին հղումներ ==
Բնակավայրի պաշտոնական կայք
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Տրոշկին (աուլ, Շիրինսկի շրջան)

Տրոշկին (ռուս.՝ Трошкин, խակ.՝ Чоохчыл аалы), աուլ Ռուսաստանի Խակասիա հանրապետության Շիրինսկի շրջանի կազմում։
Բնակչությունը 2004 թվականին գրանցված տվյալներով կազմում էր 261 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վաժենեց (այլ կիրառումներ)

Վաժենեց, կարող է վերաբերել՝

Վաժենեց - գետ Ռուսաստանում, Կուշևերայի վտակը
Վաժենեց - գետ Ռուսաստանում, Նոնդուրսի վտակը
Լայմոնիս Վացզեմնիեկս

Լայմոնիս Մարտինովիչ Վացզեմնիեկս (լատիշ․՝ Laimonis Vāczemnieks, ապրիլի 5, 1929(1929-04-05), Ռիգա, Լատվիա - դեկտեմբերի 18, 1998(1998-12-18), Ռիգա, Լատվիա), լատվիացի բանաստեղծ, արձակագիր, կինոսցենարիստ։


== Կենսագրություն ==
Լայմոնիս Վացզեմնիեկսը ծնվել է 1929 թվականին Ռիգա քաղաքում, ծառայողի ընտանիքում։ 1959 թվականից եղել է ՍՄԿԿ անդամ։ Ապրել և ստեղծագործել է Ռիգայում։ Առաջին բանաստեղծությունները տպագրվել են 1953 թվականին։ Պատանի ընթերցողների համար գրել է մի շարք գրքեր։ Ստեղծագործությունները թարգմանվել են մի շարք լեզուներով, հայերեն է թարգմանվել նրա «Փնտրեք մայրիկին» վիպակը, «Անցյալի հետախույզները» գործի են անցնում պատմվածքը։ «Փնտրեք մայրիկին» վիպակը 1962 թվականին արժանացել է մանկա-պատանեկան գրական մրցանակի։


== Երկեր ==
Ամռանը գյուղում, 1958
Ջերմ ձեռքեր (Siltās rokas), Ռիգա, 1961
Խոր ձմեռ, 1962
Լուսնային առաջին ուղևորությունը (Mēnestiņa pirmais ceļojums, Ռիգա, 1961, (ռուսերեն, 1965)
Kad apses tvīkst, Ռիգա, 1966
Լիվսուլայի տղերքը, 1966
Հին Օստերի գաղտնիքը (Veco vraku noslēpums), Ռիգա, 1973
Լիվսուլայի տղերքը, Մոսկվա, 1971
Տաք պատառ, Ռիգա, 1971


== Ֆիլմեր ==
Լիվեր կղզու տղաները (1969)
Նվեր միայնակ կնոջը (1973)
Թագավորական համար (1987)


== Ծանոթագրություններ ==


== Արտաքին հղումներ ==
Լայմոնիս Վացզեմնիեկս
Լայմոնիս Վացզեմնիեկսի մասին imdb.com կայքում
Դերեկ Շովին

Դերեկ Մայքլ Շովին (անգլ.՝ Derek Michael Chauvin մարտի 19, 1976(1976-03-19), Oakdale, Վաշինգտոն շրջան (Մինեսոտա), Մինեսոտա, ԱՄՆ), ԱՄՆ ոստիկանության նախկին սպա, որը հայտնի է դարձել Ջորջ Ֆլոյդի սպանությանը մասնակցությամբ։ Շովինը ծնկով սեղմել է նրա պարանոցը և այդպես պահել 8 րոպե 46 վայրկյան, մինչ Ֆլոյդը ընկած էր ճանապարհին՝ դեմքով դեպի ներքև։


== Վաղ գործունեություն ==
Դերեկ Շովինը ծնվել 1976 թվականի մարտի 19-ին, հաճախել է Cottage Grove-ում գտնվող Պարկ ավագ դպրոց։ Տեխնիկական քոլեջում նա անցել է սննդի պատրաստման դասընթացներ, որպես խոհարար աշխատել է McDonald's-ում և տեղի իտալա-ամերիկյան ռեստորանում, աշխատել է նաև որպես պահակ և երկու անգամ ծառայել որպես ռազմական ոստիկան Միացյալ Նահանգների բանակում։
2006 թվականին ավարտել է Metropolitan State University-ն՝ իրավապահ գործունեություն մասնագիտությամբ։


== Ջորջ Ֆլոյդի սպանություն ==

Հիշատակի օրը՝ մայիսի 25-ի երեկոյան ժամը 8-ից հետո, Մինեապոլիսի ոստիկանության բաժնի աշխատակիցները արձագանքել են Մինեապոլիս Պաուդերհոն այգում՝ Չիկագոյի պողոտայում կեղծ փաստաթղթերի հետ կապված հանցագործության մասին հաղորդագրությանը։ Ըստ WCCO-TV-ի՝ ենթադրվում էր, որ Ֆլոյդը «փորձել էր կեղծ փաստաթղթեր օգտագործել մոտակա գաստրոնոմում» (հետագայում Ֆլոյդի անօրինական գործողությունը չի հաստատվել)։ Ոստիկանության տվյալներով՝ Ֆլոյդը գտնվել է մեքենայում և «ինչ-որ բանի ազդեցության տակ է եղել»։ Ոստիկանության բաժնի ներկայացուցիչն ասել է, որ սպաները հրամայել են նրան դուրս գալ մեքենայից, ինչից հետո նա դիմադրել է ձերբակալությանը։
Շովինը ծնկով սեղմել է Ֆլոյդի պարանոցը և այդպես նրան պահել  8 րոպե 46 վայրկյան։ Ջորջը բազմիցս ասել է Շովինին․ «Խնդրում եմ» և «Ես չեմ կարողանում շնչել»՝ դրա հետ մեկտեղ տնքոց և հեկեկոց հանելով։ Ֆլոյդի քիթը սկսել է արյունահոսել։ Ի վերջո, Ֆլոյդը դադարել է շարժվել, բայց Շովինը ծունկը չի հեռացրել նրա պարանոցից։ Այնուհետև ժամանել է շտապ օգնությունը։ Ձերբակալության մի մասը նկարահանվել է դիտորդի կողմից և հրապարակվել Facebook Live-ում։
2020 թվականի օգոստոսի 11-ին «PoliceActivity» յութուբյան ալիքում հրապարակվել է Ջորջ Ֆլոյդի մահվան տեսանյութի ամբողջական տարբերակը։


== Ծանոթագրություններ ==
Նեմիրինցի (այլ կիրառումներ)

Նեմիրինցի, կարող է վերաբերել՝

Նեմիրինցի - գյուղ, Ուկրաինայի Խմելնիցկիի մարզի Գորոդոկի շրջանում
Նեմիրինցի - գյուղ, Ուկրաինայի Խմելնիցկիի մարզի Ստարոկոնստանտինովի շրջանում
Նեմիրինցի - գյուղ, Ուկրաինայի Խմելնիցկիի մարզի Տեոֆիպոլի շրջանում
Նեմիրինցի - գյուղ, Ուկրաինայի Վիննիցայի մարզի Կազատինի շրջանում
Յոսիպ Կոզարաց

Յոսիպ Կոզարաց (խորվ.՝ Josip Kozarac, մարտի 18, 1858(1858-03-18), Վինկովցի, Vukovar-Syrmia County, Խորվաթիա - օգոստոսի 21, 1906(1906-08-21), Կոպրիվնիցա, Խորվաթիա), խորվաթ գրող։ Խորվաթիայի ամենահայտնի արձակագիրներից, վիպագիրներից ու բանաստեղծներից մեկն է։


== Կենսագրություն ==
Յոսիպ Կոզարացը ծնվել է 1858 թվականի մարտի 18-ին Վինկովցի քաղաքում, որտեղ ավարտել է տարրական դպրոցն, ապա հաճախել գիմնազիա։ Գիմնազիայում սովորելը նրա համար շատ դժվար է եղել, բայց կարողացել է ավարտել այն։
Գիմնազիան ավարտելուց հետո Յոսիպ Կոզարացը սովորելու համար տեղափոխվել է Վիեննա և ընդունվել քոլեջ։ Նա հաճախ է գնացել քաղաքի ծայրամասերը, ժամանակ անցկացրել բնության գրկում՝ պարզապես դիտելով շրջապատող աշխարհի կյանքը, որը ընթանում էր իր շուրջը։ 1879 թվականին Կոզարացն ավարտել է քոլեջը որպես լավագույն աշակերտ։ Այդ ժամանակ էլ նա սկսել է բանաստեղծություններ գրել՝ զարգացնելով իր գրական տաղանդը։ Հոր հանկարծակի մահը մեծ ազդեցություն է թողել նրա հետագա ստեղծագործության վրա։ Մնալով ապրելու մոր հետ՝ Յոսիպ Կոզարացն սկսել է գրել պատմվածքներ ու վեպեր և ավելի է նվիրվել իր աշխատանքին։
Լինելով անտառտնտեսության բնագավառի լավագույն մասնագետներից մեկը տարածաշրջանում՝ նա ընդլայնել է իր աշխատանքի ոլորտն ու այցելել բազմաթիվ բնակավայրեր։ 1896 թվականից մինչև 1898 թվականը եղել է «Šumarskog lista» ամսագրի խմբագիր։ Նա գրել և հրատարակել է հոդվածներ, որոնք բոլորը կապված են եղել նրա աշխատանքի հետ։ Աստիճանաբար նա դարձել է ամբողջ Եվրոպայում հարգանք վայելող մասնագետ, բայց իր ներդրումն ունենալով Խորվաթիայի անտառտնտեսության բնագավառում՝ որոշել է թողնել աշխատանքն ու նվիրվել այլ նախաձեռնությունների, այդ թվում նաև գրականությանը։
Թեև Յոսիպ Կոզարացը հիմնականում գրել է բնության մասին, բայց նկարագրել է նաև այն խնդիրները, որոնց բախվել են խորվաթ գյուղացիները, կյանքի ու շրջակա միջավայրի վերաբերյալ նրանց ունեցած հայացքները։ Այսպես, Կոզարացը հայտնի է եղել որպես ամենաազնիվ խորվաթ գրողներից մեկը, որովհետև իր պատմվածքներում ցույց է տվել իրականությունն այնպես, ինչպես այն եղել է, նկարագրել է խնդիրներն ու առաջարկել լուծումներ դրանց համար։
Յոսիպ Կոզարացը մահացել է 1906 թվականի օգոստոսի 21-ին 48 տարեկանում։


== Մատենագիտություն ==
«Zmija»
«Priče djeda Nike»
«Moj djed»
«Biser-Kata»
«Slavonska šuma», Զագրեբ, 1888
«Mrtvi kapitali», Զագրեբ, 1889
«Među svjetlom i tminom», Զագրեբ, 1891
«Tena», Զագրեբ, 1894
«Mira Kodolićeva», Զագրեբ, 1895
«Oprava», Զագրեբ, 1899


== Ծանոթագրություններ ==
Մոևկա (գյուղ, Չեռնևցիի շրջան)

Մոևկա (ուկրաիներեն՝ Моївка), գյուղ Ուկրաինայի Վիննիցայի մարզի Չեռնևցիի շրջանում։ Հիմնադրվել է 1848 թվականին։
2001 թվականի տվյալներով Մոևկա գյուղում բնակվում էր 1 910 մարդ։ Բնակավայրը զբաղեցնում է 4554 կմ² տարածք։ Բնակչության խտությունը կազմում էր 419,41 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռատկո Վարդա

Ռատկո Վարդա, (սերբ.՝ Ratko Varda, մայիսի 6, 1979(1979-05-06), Գրադիշկա, Սերբական Հանրապետություն, Բոսնիա և Հերցեգովինա), սերբ պրոֆեսիոնալ բասկետբոլիստ։ Խաղում է կենտրոնում։ Հասակը 213 սմ։


== Արտաքին հղումներ ==
Ռատկո Վարդան БК «Химки» կայքում
Ազատ օրերի թատրոն

Ազատ օրերի թատրոն (լիտ.՝ Pohuliankos teatras), թատրոն Լիտվայի Վիլնյուս քաղաքում։


== Պատմություն ==
Թատրոնի շենքը կառուցվել է 1912-1914 թվականներին, Հիփոլիթ Քորվին-Միլևսկիի (Hipolit Korwin-Milewski) նախաձեռնությամբ, իսկ կառուցման ծախսը լեհական համայնքի հավաքած գումարներն են։
Ազատ օրերում գործող Լեհական թատրոնը համարվում է Վիլնյուսի մշակութային կարևորագույն հաստատություններից մեկը։ Բացի թատերական ներկայացումներից և համերգներից, այստեղ անցկացվել են հասարակական-քաղաքական բնույթի միջոցառումներ։ Մասնավորապես, այստեղ տեղի է ունեցել 1917 թվականի սեպտեմբերի 18-22-ը կոնֆերանսը, որը ղեկավարում էր Յոնաս Բասանավիչյուսան և որին մասնակցում էին 214 պատվիրակներ, որոնք ընտրվել էին Լիտվայի խորհուրդի կողմից։
1922 թվականի փետրվարին, Ազատ օրերի թատրոնում բացվում է Վիլնյուսյան սեյմ, որը որոնումներ էր կայացնում Վիլնյուսի և Լեհաստանի միացման մասին։
1986 թվականին թատրոնում կառուցվել է և մինչև օրս գործում է Լիտվիայի ռուսական դրամատիկական թատրոնը։


== Ծանոթագրություններ ==


== Արտաքին հղումներ ==
Թատրոնի պաշտոնական կայքը
Լիտվիայի ռուսական դրամատիկական թատրոն Archived 2007-10-07 at the Wayback Machine.
Halina Jotkiałło. 90. rocznica Teatru na Pohulance Archived 2007-10-07 at the Wayback Machine.(լեհ.)
Չարլզ Ռուտենբերգ

Չարլզ Էմիլ Ռուտենբերգ (անգլ.՝ Charles Emil Ruthenberg, հուլիսի 9, 1882(1882-07-09), Քլիվլենդ, Օհայո, ԱՄՆ - մարտի 2, 1927(1927-03-02), Չիկագո, Իլինոյս, ԱՄՆ), ամերիկացի մարքսիստ քաղաքական գործիչ։
1909 թվականին մտել է Սոցիալիստական կուսակցության մեջ, եղել դրա ձախ թևի ղեկավարներից։ 1912 թվականին խմբագրել է «Քլիվլենդ սոշալիստ» («Cleveland Socialist») թերթը։ 1913—1919 թվականներին եղել է Սոցիալիստական կուսակցության Քլիվլենդի կազմակերպության քարտուղարը։ Առաջին համաշխարհային պատերազմի տարիներին (1914—1918 թթ.), Ռուտենբերգը հանդես է եկել պատերազմին ԱՄՆ-ի մասնակցության դեմ։ Ամերիկայի կոմունիստական կուսակցության (ԱԿԿ) կազմակերպիչն է։ Դրա հիմնադիր համագումարում (1919 թվականի սեպտեմբեր) ընտրվել է գլխավոր քարտուղար, 1920 թվականին՝ Կոմինտերնի գործկոմի անդամ։ 1921-1923 թվականներին եղել է Ամերիկայի միացյալ կոմունիստական կուսակցության, միաժամանակ՝ Ամերիկայի բանվորական կուսակցության (ԱԲԿ) ԿԿ-ների քարտուղար։ ԱԲԿ III համագումարում ընտրվել է Ամերիկայի միացյալ բանվորական (կոմունիստական) կուսակցության ԿԿ քարտուղար։ Բազմիցս ենթարկվել է դատական հետապնդումների և բանտային կալանքի։ Մահացել է բանտում։ Ռուսոյի կամքի համաձայն, նրա աճյունը տեղափոխվել է Սովետական Միություն։ Թաղված է Կարմիր հրապարակում՝ Կրեմլի պատի մոտ։


== Ծանոթագրություններ ==
Canal 13 (Չիլի)

Կանալ 13, չիլիական հեռուստաալիք։ Հեռարձակումն սկսել է 1959 թվականի օգոստոսի 21-ից, դառնալով երկրի երկրորդ հիմնված հեռուստաալիքը։ Հեռուստաալիքի բաժինը Չիլիի հեռուստաշուկայում կազմում է 25,6%։ Հեռուստակենտրոնը գտնվում է Սանտյագոյում։ 2009 թվականի նոյեմբերի 16-ից հեռուստաալիքը սկսել հեռարձակվել բարձր պարզության ֆորմատով (Canal 13 HD)։


== Ծանոթագրություններ ==


== Արտաքին հղումներ ==
Պաշտոնական կայք (իսպ.)
Ալցատե Բրիանցա

Ալցատե Բրիանցա (իտալերեն՝ Alzate Brianza), կոմունա Իտալիայում, տեղակայված է Լոմբարդիա մարզի Կոմո գավառում։
Բնակչությունը կազմում է 4815 մարդ, խտությունը՝ 651 մարդ/կմ²։ Զբաղեցնում է 7 կմ² տարածք։ Փոստային ինդեքս՝ 22040։ Հեռախոսային կոդ՝ 031։
Քաղաքի հովանավորներն են Պետրոս և Պողոս առաքյալները։ Քաղաքի օրը նշվում է ամեն տարի հունիսի 29-ին։


== Ծանոթագրություններ ==
Շալքհամ

Շալքհամ  (գերմ.՝ Schalkham), կոմունա Գերմանիայում, Բավարիա համայնքում։
Գտնվում է Ստորին Բավարիա վարչական շրջանի ենթակայության ներքո։ Կոմունան գտնվում է Լանդսհուտ շրջանում։ Բնակչությունը կազմում է 963 մարդ (2010 թվականի դեկտեմբերի 31-ի տվյալներով )։ Տարածքը ՝ 22,71 կմ²։ Պաշտոնական կոդը՝ 09 2 74 179։


== Ծանոթագրություններ ==


== Արտաքին հղումներ ==
Պաշտոնական էջ Archived 2012-12-05 at Archive.is (գերմ.)
(8970) Իսլանդիկա

(8970) Իսլանդիկա (անգլ.՝ Islandica), աստերոիդ աստերոիդների հիմնական գոտում։ Հայտնաբերվել է 1973 թվականի սեպտեմբերի 29-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 3,099886 ա. մ., առավելագույնը մոտենում է 2,7445 ա. մ. հեռավորության վրա և հեռանում 3,4553 ա. մ.։ Արեգակի շուրջ մեկ ամբողջական պտույտ է կատարում 1993,5 երկրային օրվա ընթացքում, իր ուղեծրով շարժվելով միջինում 0,180587 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,31° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8970) Իսլանդիկա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սիգեր (կոմունա)

Սիգեր (ֆր.՝ Siguer), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Վիկդեսո կանտոնի կազմի մեջ։ Հանդիսանում է Ֆուա շրջանը։
Համայնքի INSEE կոդ՝ 09295։


== Բնակչություն ==
Համայնքի բնակչությունը 2008 թվականին կազմում էր 86 մարդ։


== Տնտեսություն ==

2007 թվականի տվյալներով 52 աշխատունակ տարիքի մարդկանցից (15-64 տարեկան) 33-ը տնտեսապես ակտիվ էին, 19-ը անգործունակ (ակտիվության ցուցանիշը 63,5 %, 1999 թվականին եղել է՝ 62,3 %)։ 33 աշխատունակ բնակիչներից 30-ը աշխատում էին (20 տղամարդ և 10 կին), անաշխատանք էին 3-ը (1 տղամարդ և 2 կին)։ 19 անգործունակ մարդկանցից 3-ը աշակերտներ կամ ուսանողներ են, 8-ը թոշակառու, 8-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Սիգեր» (ֆրանսերեն)։ Արխիվացված օրիգինալից 2012-05-18-ին։ Վերցված է 2012-1-7 
«Սիգեր» (ֆրանսերեն)։ cassini.ehess.fr։ Արխիվացված օրիգինալից 2013-02-03-ին։ Վերցված է 2013-01-23
Թուրքիայի ֆուտբոլային ակումբների ցանկ

Ստորև ներկայացված է Թուրքիայի ֆուտբոլային ակումբների ցանկը, որոնք 2018 թվականի դրությամբ գրանցված են Թուրքիայի ֆուտբոլի ֆեդերացիայում։


== Սուպեր լիգա ==


== Այլ ակումբներ ==


=== Առաջին լիգա ===


=== Երկրորդ լիգա ===


== Ծանոթագրություններ ==


== Արտաքին հղումներ ==
Թուրքիայի ֆուտբոլի ֆեդերացիա (պաշտոնական կայք էջ)
(218) Բիանկա

Անվան այլ կիրառումների համար տե՛ս՝ Բիանկա (այլ կիրառումներ)(218) Բիանկա (անգլ.՝ Bianca), աստերոիդ աստերոիդների հիմնական գոտում։ Հայտնաբերվել է 1880 թվականի սեպտեմբերի 4-ին Յոհան Պալիսայի կողմից Պուլայում։
Միջին հեռավորությունը Արեգակից կազմում է 2,669331 ա. մ., առավելագույնը մոտենում է 2,3601 ա. մ. հեռավորության վրա և հեռանում 2,9786 ա. մ., իսկ Երկրի ուղեծրին Բիանկա աստերոիդը նվազագույնը մոտենում է 1,3951 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1592,95 երկրային օրվա ընթացքում, իր ուղեծրով շարժվելով միջինում 0,225996 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 15,19° անկյուն։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(218) Բիանկա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լոնկի

Լոնկի (ուկրաիներեն՝ Лонки), գյուղ Ուկրաինայի Խմելնիցկիի մարզի Վոլոչիսկի շրջանում։
2001 թվականի տվյալներով Լոնկի գյուղում բնակվում էր 486 մարդ։ Բնակավայրը զբաղեցնում է 1,61 կմ² տարածք։ Բնակչության խտությունը կազմում էր 301,86 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հագս (այլ կիրառումներ)

Հագս, կարող է վերաբերել՝

Հագս - գյուղ Արևմտյան Հայաստանում, Խարբերդի վիլայեթի Դերսիմի գավառի Ղըզլքիսիեի շրջանում, Սիմ լեռան արևմտյան ստորոտին
Հագս - գյուղ Արևմտյան Հայաստանում, Խարբերդի վիլայեթի Դերսիմի գավառի Մեծկերտի գավառակում, Դաշտակ գյուղից հյուսիս
Հագս - գյուղ Արևմտյան Հայաստանում, Խարբերդի վիլայեթի Կըզըլքիլիսեի գավառակում
Amazon Luna

Amazon Luna, ամպային խաղային պլատֆորմը, որը մշակել և ղեկավարում է Amazon ընկերությունը։  Luna-ն ցուցադրվեց 2020 թվականի սեպտեմբերի 24-ին, իսկ առաջին բաժանորդագրությամբ հասանելիությունը մեկնարկեց 2020 թվականի հոկտեմբերի 20-ից։ Ծառայության ամսավճարը կազմում է 5,99 դոլար և աշխատում է  AWS-ի հիման վրա։ 
Ծառայությունը հասանելի է Windows, Mac, Amazon Fire TV, iOS և Android օպերացիոն համակարգերի համար։ 
Luna-ն թույլ է տալիս օգտատերերին խաղալ խաղեր 1080p 60fps կետայությամբ։ 
Ծառայության մեջ ներառված է Twitch-ը, ինչը թույլ է տալիս հեռարձակել խաղերը ուղիղ եթերով։ 
Amazon-ը կնքել է պայմանագիր Ubisoft ընկերության հետ՝ խաղային ալիք ստեղծելու համար։ Ալիքը ունի բաժանորդագրության վճարը, որը կազմում է 17,99 դոլար։ 
Գոյություն ունի նաև հավելյալ խաղերը փաթեթները ընտանիքների համար՝ 3 դոլար ամսավճարով, որը պարունակում է խաղեր E վարկանիշով։ 
Օգտատերը հնարավրություն ունի անհատապես բաժանորդագրվել այն փաթեթներին, որոնք անհրաժեշտ են իրեն։ 
Luna-ն ներկա պահին հասանելի է միայն ԱՄՆ-ի բաժանորդների համար, իսկ միջազգային տարբերակաի թողարկման մասին չի ասվում ոչինչ։ 
Amazon-ը թողարկել է Lunan, որպեսզի մրցակցի այլ ամպային խաղային համակարգերի հետ, ինչպիսիք են՝ Stadia, Xbox Cloud Gaming, PlayStation Now և GeForce Now։ 


== Վահանակ ==
Luna խաղային վահանակը առանձին աքսեսսուր է, որի արժեքը կազմում է՝ 49,99 դոլար։ Ներառված բարձրախոսը աջակցվում է Amazon Alexa-ի կողմից։ Վահանակը կարելի է միացնել Wi-Fi, Bluetooth կամ USB-C լարի միջոցով։ 


== Ծանոթագրություններ ==
Շյոնգայզինգ

Շյոնգայզինգ (գերմ.՝ Schöngeising), կոմունա Գերմանիայում, Բավարիայում։
Ենթարկվում է Վերին Բավարիայի ղեկավարությանը։ Մտնում է Ֆյուրստենֆելդբրուկ շրջանի կազմի մեջ։ Բնակչությունը կազմում է 1886 մարդ (2010 թվականի դեկտեմբերի 31-ի տվյալներով)։ Զբաղեցնում է 12,86 կմ քառ. տարածք։ Պաշտոնական կոդը՝ 09 1 79 147:
Կոմունան բաժանված է 3 գյուղական շրջանների։


== Ծանոթագրություններ ==


== Արտաքին հղումներ ==
Պաշտոնական էջ (գերմ.)
Պետրովկա (գյուղ, Մոգիլյով-Պոդոլսկիի շրջան)

Անվան այլ կիրառումների համար տե՛ս՝ ՊետրովկաՊետրովկա (ուկրաիներեն՝ Петрівка), գյուղ Ուկրաինայի Վիննիցայի մարզի Մոգիլյով-Պոդոլսկիի շրջանում։ Հիմնադրվել է 1928 թվականին։
2001 թվականի տվյալներով Պետրովկա գյուղում բնակվում էր 135 մարդ։ Բնակավայրը զբաղեցնում է 0,64 կմ² տարածք։ Բնակչության խտությունը կազմում էր 210,94 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սիլմարիլիոն

Սիլմարիլիոն, Թոլքինի առասպելապոետիկ աշխատանքների հավաքածուն, որը տպագրվել է նրա մահվանից հետո, որդու՝ Քրիսոֆեր Թոլքինի կողմից 1977 թվականին, Գայ Գեվրիել Քեյի օգնությամբ, ով հետագայում դարձավ ֆենտեզի ժանրի նշանակալի գրող։ Սիլմարիլիոնը, ինչպես և Թոլքինի այլ գործեր պարունակում է լայնածավալ, թեև ոչ ամբողջական, պատմություն, որը նկարագրում է Էա տիեզերքը, որում են գտնվում Վալինորը, Բելերիանդը, Նումենորը և Միջերկիրը, որում էլ տեղի են ունենում «Հոբիտի» և «Մատանիների տիրակալի» դեպքերը։
Հոբիթի հաջողությունից հետո Թոլքինի տպագրիչը առաջարկեց սիքվել գրել։ Թոլքինը նրան ուղարկեց Սիլմարիլիոնի նախնական սևագրությունը, բայց թյուրիմացության պատճառով տպագրիչը մերժում է տպել այն՝ առանց ամբողջովին կարդալու։ Արդյունքն այն էր, որ Թոլքինը սկսեց աշխատել «Երկար սպասված երեկույթի» վրա, որի առաջին գլուխը նկարագրվում էր որպես «Մի նոր պատմություն հոբիթների մասին», որը հետագայում դարձավ «Մատանիների տիրակալը»։
Սիլմարիլիոնը կազմված է հինգ մասերից։ Առաջին մասը՝ Այնուլինադալեն, պատմում է Էայի ստեղծման մասին, որը «....աշխարհն է, որ է»։ Վալաքուենթան՝ երկրորդ մասը, նկարագրում է վալարին ու մայարին՝ Էայի գերբնական ուժերին։ Հաջորդ հատվածը՝ Քուենթա Սիլմարիլիոնը, որը կազմում է հավաքածուի կորիզը, ժամանակագրորեն նկարագրում է այն իրադարձությունները, որոնք տեղի են ունեցել Առաջին ժամանակներից առաջ և ընթացքում, որը ներառում է սիլմարիլների համար մղվող պատերազմը, ինչն էլ տվել է գրքին իր անվանումը։ Չորրորդ մասը՝ Աքալլաբեթը, պատմում է Նումենորի անկման պատմությունը, որը տեղի է ունենում Երկրորդ ժամանակներում։ Վերջին մասը՝ «Իշխանության մատանիների և Երրորդ ժամանակների մասին», պատմում է այն հանգամանքների մասին, որոնք բերեցին այն իրադարձություններին, որ նկարագրված են «Մատանիների տիրակալը» գրքում։
Հինգ մասերն ի սկզբանե առանձին աշխատություններ էին, սակայն Թոլքին ավագի ցանկությունն էր, որ դրանք միասին տպագրվեին։ Քանի որ Թոլքինը մահացավ ավելի շուտ, քան կհասցներ վերջնական տեսքի բերել լեգենդները, Քրիստոֆերը մի տեղ հավաքեց նաև հոր ավելի հին աշխատությունները, որպեսզի ամբողջական տեսքի բերի գիրքը։


== Բնութագիր ==
Համաձայն Թոլքինի՝ ինքը Սիլմարիլիոնը գրելիս պարզապես օգտվել է Բիլբո Բեգգինսի «Թարգմանություններ էլֆերենից» եռահատոր աշխատությունից, որը վերջինս գրել է Ռիվենդելլում։
Առավել նշանակալի գլուխներից են.

Այնուրի երաժշտությունը
Քուենթա Սիրմալիրիոն
Բերենի և Լութիենի մասին
Թուրին Թուրամբար
Թուորի և Գոնդոլինի անկման մասինՆերսի կողմից տիտղոսաթերթը պարունակում է թենգվարով։ Համընդհանուր գրով գրված է. «Առաջին ժամանակների պատմությունները, երբ Մորգոթը հաստատվեց Միջերկրում և էլֆերը պատերազմ սկսեցին սիլմարիլների վերականգնման համար, որին ածանցված են Նումենորի անկումը և Իշխանության մատանիների և Երրորդ ժամանակների պատմությունը, որում այս պատումները գալիս են իրենց ավարտին»։


== Ծանոթագրություններ ==
Ապրշում (անձնանուն)

Ապրշում, հայկական արական անուն։ Առաջացել է հայերեն ապրշում՝ «մետաքս» բառից։ Իրանական փոխառություն է։ Գործածվել է 16-րդ դարում։


== Գործածություններ ==
Ապրշում, հայր Տիրատուրի, որ Կարապետ երեցին գրել տվեց մի Ավետարան։


== Ծանոթագրություններ ==
Ստարիե Տույմազի

Ստարիե Տույմազի (ռուս.՝ Старые Туймазы, բաշկիրերեն՝ Иҫке Туймазы), գյուղ Ռուսաստանի Բաշկորտոստան հանրապետության Տույմազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 1285 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լյուրսի

Լյուրսի (ֆր.՝ Lurcy) կոմունա Ֆրանսիայում, մտնում է Ռոն Ալպեր մարզի կազմի մեջ։ Վարչություն՝ Էն։ Մտնում է Սեն Տրիվեսուր Մունայան կանտոնի կազմի մեջ։ Կոմունայի շրջանը Բուր ան Բրեսն է։
Կոմունայի կոդը INSEE՝ 01225։


== Աշխարհագրություն ==
Կոմունան Փարիզ քաղաքից գտնվում է 360 կմ հարավ-արևելք, դեպի հյուսիս-արևելք՝ Լիոն քաղաք, 35 կմ է և 38 կմ արևմուտք Բուրկ ան Բրեսից։


== Կլիմա ==
Կլիման կիսախոնավ է, ձմռանը ցուրտ է իսկ ամռանը տաք։ Կոմունայում անձրևներ հաճախ են լինում, հիմնականում ամռան ամիսներին։


== Բնակչություն ==
Կոմունայի բնակչությունը 2010 թվականին կազմել է 393 մարդ։


== Տնտեսություն ==
2010 թվականին աշխատունակ տարիքի (15-64 տարեկան) ունեցող 250 մարդկանցից 202-ը տնտեսապես ակտիվ են եղել, 48-ը՝ պասիվ (ակտիվության ցուցանիշը` 80.8% է, 1999 թվականին՝ 69.6%)։ 202 ակտիվ բնակիչներից աշխատել են 191-ը (106 տղամարդ, 85 կին), գործազուրկ է եղել 11 մարդ (5 տղամարդ և 6 կին)։ 48 պասիվներից 16 հոգի եղել են աշակերտ կամ ուսանող, 24-ը՝ թոշակառու, 8 պասիվ են եղել այլ պատճառներով։


== Հուշակոթողներ ==
Կուլայի գործարան։ 1974 թվականին հայտարարվել է պատմական հուշարձան։


== Գրականություն ==
Humbert de Varax. Histoire locale de la Principauté et «Souveraineté» de Dombes
Marie-Claude Guigue. Topographie historique du département de l’Ain


== Ծանոթագրություններ ==


== Արտաքին հղումներ ==
«Люрси» (ֆրանսերեն)։ Ֆրանսիայի տվայլների և տնտեսական հետազոտությունների ազգային ինստիտուտ։ Վերցված է 2014-06-01 
«Люрси» (ֆրանսերեն)։ cassini.ehess.fr։ Վերցված է 2014-06-01
(3929) Կարմելմարիա

(3929) Կարմելմարիա (անգլ.՝ Carmelmaria), աստերոիդ աստերոիդների հիմնական գոտում։ Հայտնաբերվել է 1981 թվականի նոյեմբերի 16-ին Պետեր Ջեկաբսոնսի կողմից Բիքլիյում։
Միջին հեռավորությունը Արեգակից կազմում է 2,380452 ա. մ., առավելագույնը մոտենում է 2,0564 ա. մ. հեռավորության վրա և հեռանում 2,7045 ա. մ.։ Արեգակի շուրջ մեկ ամբողջական պտույտ է կատարում 1341,49 երկրային օրվա ընթացքում, իր ուղեծրով շարժվելով միջինում 0,268358 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,89° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3929) Կարմելմարիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սմխոր (Շիրվանի գավառ)

Անվան այլ կիրառումների համար տե՛ս՝ Սմխոր (այլ կիրառումներ)Սմխոր, գյուղ Արևմտյան Հայաստանում, Բիթլիսի վիլայեթի Շիրվանի գավառակում։


== Բնակչություն ==
1909 թվականին ուներ 60 տուն հայ և նեստորական ասորի բնակչություն։


== Պատմամշակութային կառույցներ ==
Սմխորն ուներ հայկական եկեղեցի։


== Կրթություն ==
Գյուղում գործում էր վարժարան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==